ddrg/super_eurlex huggingface dataset:
A Bizottság 2132/2003/EK rendelete

(2003. december 4.)

a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [1], és különösen annak 10. cikkére,

mivel:

(1) A 2799/1999/EK bizottsági rendelet [2] 26. cikkével összhangban az intervenciós hivatalok folyamatos pályázati felhívást szerveznek a 2002. május 1. előtt betárolt sovány tejporra vonatkozóan;

(2) Figyelembe véve a még elérhető mennyiséget és a piaci helyzetet, ezt az időpontot módosítani kell 2002. június 1-jére.

(3) E rendelet által biztosított intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2799/1999/EK rendelet 26. cikkének (2) bekezdésében a "2002. május 1.""2002. június 1."-re módosul.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 4-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 48. o. A legutóbb az 1787/2003/EK rendelettel (HL L 270., 2003.10.21., 121. o.) módosított rendelet.

[2] HL L 340., 1999.12.31., 3. o. A legutóbb a 2238/2002/EK rendelettel (HL L 341., 2002.12.17., 11. o.) módosított rendelet.

--------------------------------------------------
A Bizottság 2157/2003/EK rendelete

(2003. december 10.)

az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint a 467/2001/EK tanácsi rendelet hatályon kívül helyezéséről szóló 881/2002/EK tanácsi rendelet huszonhatodik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2049/2003/EK bizottsági rendelettel [1] módosított, az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló 467/2001/EK tanácsi rendelet hatályon kívül helyezéséről szóló 881/2002/EK tanácsi rendeletre [2], és különösen annak 7. cikke (1) bekezdésének első francia bekezdésére,

mivel:

(1) A 881/2002/EK rendelet I. melléklete felsorolja azon személyeket, csoportokat és szervezeteket, akik vagy amelyek pénzkészleteit és egyéb pénzügyi forrásait a fenti rendelet alapján befagyasztják.

(2) Az Egyesült Nemzetek Biztonsági Tanácsának szankcióbizottsága 2003. december 4-én úgy határozott, hogy módosítja azon személyek, csoportok és szervezetek jegyzékét, akikre vagy amelyekre a pénzkészletek és egyéb pénzügyi források befagyasztása vonatkozik. Ezért az I. mellékletet ennek megfelelően módosítani kell.

(3) Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

ELFOGADTA EZT A RENDELETET:

1. cikk

A 881/2002/EK rendelet I. melléklete e rendelet mellékletével összhangban módosul.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 10-én.

a Bizottság részéről

Christopher Patten

a Bizottság tagja

[1] HL L 303., 2003.11.21., 20. o.

[2] HL L 139., 2002.5.29., 9. o.

--------------------------------------------------

MELLÉKLET

A 881/2002/EK rendelet I. melléklete a következőképpen módosul:

A szöveg az alábbi bejegyzéssel egészül ki a "Természetes személyek" rovatban:

Saifi AMMARI (másképp: a) El Para (harci név), b) Abderrezak Le Para, c) Abou Haidara, d) El Ourassi, e) Abderrezak Zaimeche, f) Abdul Rasak Ammane Abu Haidra, g) Abdalarak). Születési idő: 1968. Január 1. Születési hely: Kef Rih, Algéria. Állampolgárság: algériai.

--------------------------------------------------
A Bizottság 2162/2003/EK rendelete

(2003. december 11.)

A 2003/2004-es gazdasági évre vonatkozóan az egyes nagymagvú hüvelyesekre nyújtandó végleges támogatás megállapításáról

AZ EURÓPAI UNIÓ BIZOTTSÁGA,

tekintettel az Európai Közösséget létrehozó szerződésre,

tekintettel az egyes nagymagvú hüvelyesek tekintetében külön intézkedés bevezetéséről szóló, 1996. július 30-i 1577/96/EK tanácsi rendeletre [1], és különösen annak 6. cikke (1) bekezdésére,

mivel:

(1) Az 1577/96/EK tanácsi rendelet 3. cikke felosztja a garantált legnagyobb területeket egyrészről a lencse és csicseriborsó, másrészről a bükköny között, megengedve, hogy a garantált legnagyobb területek felhasználatlan részeit a másik garantált legnagyobb területhez csoportosítsák ugyanazon gazdasági éven belül, mielőtt megállapítanák, hogy túllépés történt.

(2) Az 1577/96/EK tanácsi rendelet 3. cikke szerinti garantált legnagyobb terület a lencse és a csicseriborsó esetében 2003/2004-ben nem lett túllépve, mivel a bükköny garantált legnagyobb területe a lencse és a csicseriborsó garantált legnagyobb területének felhasználatlan részével növelve 10,37 %-kal lépte túl a megengedett határt. Az 1577/96/EK tanácsi rendelet 2. cikkének (2) bekezdésében foglalt támogatást ezért a bükkönyre arányosan kell csökkenteni a szóban forgó gazdasági évre vonatkozóan.

(3) Az e rendeletben foglalt intézkedések összhangban vannak a Gabonapiaci Irányítóbizottság véleményével.

ELFOGADTA EZT A RENDELETET:

1. cikk

A végleges támogatás a 2003/2004-es gazdasági évben egyes nagymagvú hüvelyesekre vonatkozóan 181,00 euró hektáronként a lencse és a csicseriborsó esetében, illetve 163,99 euró a bükköny esetében.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 11-én.

a Bizottság részéről

Franz Fischler

a Bizottság tagja

[1] HL L 206., 1996.8.16., 4. o. A legutóbb a 811/200/EK rendelettel módosított rendelet.

--------------------------------------------------
A Bizottság 2304/2003/EK rendelete

(2003. december 29.)

az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló 2808/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az euróval kapcsolatos agromonetáris szabályok megállapításáról szóló, 1998. december 15-i 2799/98/EK tanácsi rendeletre [1], és különösen annak 9. cikkére,

mivel:

(1) A 2808/98/EK bizottsági rendelet [2] 4. cikkének (1) bekezdése szerint a hektáronkénti támogatás esetében az árfolyamra vonatkozó meghatározó ügyleti tény annak a gazdasági évnek a kezdete, amelyre a támogatást megítélték.

(2) A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK tanácsi rendelet [3] többek között az energianövényekre vonatkozó támogatásról is rendelkezik, amelyet 2004. január 1-jétől kell alkalmazni.

(3) Az energianövényekre vonatkozó említett támogatást a naptári évre és nem a gazdasági évre kell megítélni. Ezért e támogatás vonatkozásában meg kell állapítani az árfolyamra vonatkozó meghatározó ügyleti tényt.

(4) A 2808/98/EK rendeletet ennek megfelelően módosítani kell.

(5) Az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A 2808/98/EK rendelet 4. cikkének (1) bekezdése a következő (2) albekezdéssel egészül ki:

"Azonban az 1782/2003/EK tanácsi rendelet [4] IV. címének 5. fejezetében említett támogatás vonatkozásában az árfolyamra vonatkozó meghatározó ügyleti tény azon év január 1-je, amelyre a támogatást megítélték."

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ezt a rendeletet 2004. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 29-én.

a Bizottság részéről

Franz Fischler

a Bizottság tagja

[1] HL L 349., 1998.12.24., 1. o.

[2] HL L 349., 1998.12.24., 36. o. A legutóbb a 816/2003/EK rendelettel (HL L 116., 2003.5.13., 12. o.) módosított rendelet.

[3] HL L 270., 2003.10.21., 1. o.

[4] HL L 270., 2003.10.21., 1. o.

--------------------------------------------------
A Bizottság 2332/2003/EK rendelete

(2003. december 30.)

a tejtermékek vámkontingensek keretében történő behozatalához szükséges engedély iránti kérelmek benyújtására vonatkozó határidő tekintetében a 2535/2001/EK rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [1], és különösen annak 26. cikke (3) bekezdésére és 29. cikke (1) bekezdésére,

mivel:

(1) A tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 14-i 2535/2001/EK bizottsági rendelet [2] 2. címének I. fejezete rendelkezik többek között az egyes vámkontingensek keretében a minden egyes hathónapos időszak során importálandó mennyiségek bontásáról, valamint a vonatkozó behozatali engedély iránti kérelmek benyújtási határidejéről.

(2) A 2535/2001/EK rendelet 14. cikkének (1) bekezdése szerint, a behozatal iránti kérelmeket csak az egyes hathónapos időszakok első tíz napja alatt lehet benyújtani.

(3) A rendelet 2. címének I. fejezetében említett, a WTO-évre (július 1-jétől június 30-ig) vonatkozó kontingens megnyitását 2004. januárjában hat hónap helyett négyhónapnyi mennyiségre kell korlátozni, ezáltal a 2004. május 1-jén csatlakozó új tagállamok piaci szereplői hozzájuthatnak az említett kontingensek 2004. májusában felosztandó további részéhez, amely megegyezik kéthónapnyi kontingenssel.

(4) Az említett rendelkezések elfogadására és kihirdetésére vonatkozó eljárások folyamatban lévő véglegesítése miatt, illetve a jogbiztonság érdekében szükséges a 2535/2001/EK rendelet 14. cikkének (1) bekezdésében előírt, a kérelmek benyújtására nyitva álló határidőt elhalasztani és attól a cikktől eltérni.

(5) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2535/2001/EK rendelet 14. cikkének (1) bekezdésétől eltérve a 2004. január 1-jétől április 30-ig tartó időszakra vonatkozóan a rendelet I.A mellékletében, I.B. mellékletének 5. és 6. pontjában, az I.F mellékletében és az I.H mellékletében említett kontingensekre vonatkozó behozatali engedély iránti kérelmeket csak 2004. január 12. és 16. között lehet benyújtani.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet 2004. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 30-án.

a Bizottság részéről

Franz Fischler

a Bizottság tagja

[1] HL L 160., 1999.6.26., 48. o. A legutóbb az 1787/2003/EK rendelettel (HL L 270., 2003.10.21., 121. o.) módosított rendelet.

[2] HL L 341., 2001.12.22., 29. o. A legutóbb a 2012/2003/EK rendelettel (HL L 297., 2003.11.15., 19. o.) módosított rendelet.

--------------------------------------------------
A Bizottság 865/2003/EK rendelete

(2003. május 19.)

a 2400/96/EK rendelet mellékletének kiegészítéséről (Cítricos Valencianos vagy Cítrics Valencians)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 692/2003/EK rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 6. cikke (3) és (4) bekezdésére,

mivel:

(1) Spanyolország a 2081/92/EGK rendelet 5. cikkével összhangban továbbította a Bizottsághoz a "Cítricos Valencianos" vagy "Cítrics Valencians" elnevezés földrajzi jelzésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapítást nyert, hogy a bejelentés megfelel a rendeletben megállapított valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő elnevezésre vonatkozóan, annak az Európai Közösségek Hivatalos Lapjában [3] való kihirdetését követően, a 2081/92/EGK rendelet 7. cikke értelmében nem érkezett kifogás a Bizottsághoz.

(4) Következésképpen ezt az elnevezést be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal az földrajzi jelzésként a Közösség egész területén oltalmat élvez.

(5) E rendelet melléklete kiegészíti a legutóbb a 617/2003/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő elnevezéssel egészül ki, és azt be kell jegyezni a 2081/92/EGK rendelet 6. cikkének (3) bekezdése által előírt, "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, mint oltalom alatt álló földrajzi jelzést (OFJ).

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. május 19-én.

a Bizottság részéről

Franz Fischler

a Bizottság tagja

[1] HL L 99., 2003.4.17., 1. o.

[2] HL L 208., 1992.7.24., 1. o.

[3] HL C 204., 2002.8.28., 6. o. (Cítricos Valencianos vagy Cítrics Valencians).

[4] HL L 89., 2003.4.5., 3. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs-, zöldség- és gabonafélék

SPANYOLORSZÁG

Cítricos Valencianos vagy Cítrics Valencians (OFJ)

--------------------------------------------------
A Bizottság 2187/2003/EK rendelete

(2003. december 15.)

a 639/2003/EK rendeletnek a közúti szállítás esetében a végső érkezési hely szerinti harmadik országban történő első kirakási hely tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel Európai Közösséget létrehozó szerződésre,

tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [1], és különösen annak 33. cikke (12) bekezdésére,

mivel:

(1) Az 1254/1999/EK tanácsi rendeletnek megfelelően az élő szarvasmarhafélék szállítás közbeni kíméletével kapcsolatos export-visszatérítések nyújtására vonatkozó követelmények részletes szabályait meghatározó, 2003. április 9-i 639/2003/EK bizottsági rendelet [2] 3. cikke (1) bekezdésének b) pontja szerint az állatok állatorvosi vizsgálaton esnek át a végső érkezési hely szerinti harmadik országban történő első kirakási helyen.

(2) Ha az állatokat a végső érkezési hely szerinti országba közúton szállítják, kirakhatják őket az út vége előtt annak érdekében, hogy az állatok szállítás közbeni védelméről szóló, 1991. november 19-i 91/628/EGK tanácsi irányelvben [3] szereplő utazási időről és pihenőidőkről szóló rendelkezéseknek eleget tegyenek. Azonban a 3. cikk (1) bekezdésének b) pontjában szereplő ellenőrzésnek azon a helyen kell történnie, ahol az állatokat végezetül kirakják a fuvarozó járműről, és nem azon a helyen, ahol a szállítást amiatt szakítják meg, hogy az állatok pihenjenek, megetessék és megitassák őket.

(3) Az is megfelelő, hogy az exportőr számára biztosítják azt a lehetőséget, hogy ezt a rendelkezést a 639/2003/EK rendelet alkalmazásának időpontjától alkalmazza.

(4) Ezért a 639/2003/EK rendeletet megfelelően módosítani kell.

(5) Az e rendeletben szereplő intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 639/2003/EK rendelet 1. cikke a következő bekezdéssel egészül ki:

"E rendelet alkalmazásában abban a közúti szállítás esetén a "végső érkezési hely szerinti harmadik országban történő első kirakási hely" azt a helyet jelenti, ahol az első állatot véglegesen kirakják a közúti járműről, és nem azt a helyet, ahol a szállítást megszakítják amiatt, hogy az állatok pihenjenek, megetessék és megitassák őket."

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ezt a rendeletet a 2004. július 1-je után elfogadott kiviteli nyilatkozatokra kell alkalmazni. Azonban hatálybalépését követően a 2003. október 1-je után kiadott kiviteli nyilatkozatokra is alkalmazni kell az exportőr kérésére.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 15-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 21. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

[2] HL L 93., 2003.4.10., 10. o.

[3] HL L 340., 1991.12.11., 17. o. A legutóbb a 806/2003/EK rendelettel módosított irányelv.

--------------------------------------------------
A Bizottság 667/2003/EK rendelete

(2003. április 11.)

az Egyesült Királyságban a marhahúspiacra alkalmazandó kivételes támogatási intézkedések elfogadásáról szóló 716/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb 2345/2001/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2], és különösen annak 39. cikkére,

mivel:

(1) A legutóbb az 1176/2000/EK rendelettel [3] módosított 716/96/EK bizottsági rendelet [4] 2. cikkének (1) és (3) bekezdése megállapítja az utóbbi rendelettel meghatározott rendszerbe tartozó állatok esetében kilogrammonként fizetendő árat, illetve állatonként azt a mértéket, amelynek megfelelően a Közösség társfinanszírozza az állatok felvásárlását.

(2) Az adott állatok jelenlegi becsült értékének megállapítása érdekében figyelembe kell venni a piaci árak alakulását az Egyesült Királyságban 1997, az árak és az átváltási árfolyamok legutóbbi módosításának éve óta. Ebben az időszakban azonban e tagállamban nem jegyeztek fel árfolyamot a tehenekre vonatkozóan, és ezért indokolt inkább a szomszédos piacok áralakulását figyelembe venni az ilyen állatok esetében.

(3) Következésképpen a tehenek felvásárlási árát 20 %-kal kell csökkenteni, más állatok felvásárlási árát pedig 30 hónap alatt 8 %-kal. A közösségi társfinanszírozás mértékét ennek megfelelően kell csökkenteni.

(4) A 716/96/EK rendeletet ennek megfelelően módosítani kell.

(5) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 716/96/EK rendelet 2. cikke a következőképpen módosul:

1. Az (1) bekezdés helyébe a következő szöveg lép:

"(1) Az Egyesült Királyságnak az 1. cikk (1) bekezdése szerinti illetékes hatósága által a termelőknek vagy megbízottjaiknak fizetendő ár a következő:

- tehenek esetében 0,64 EUR az élősúly kilogrammjáért,

- más állatok esetében 0,83 EUR az élősúly kilogrammjáért."

2. A (3) bekezdés első albekezdésének helyébe a következő szöveg lép:

"(3) A Közösség az Egyesült Királyságnak az 1. cikk (1) bekezdésében említett felvásárlásokból származó kiadásait a felvásárolt és az 1. cikk rendelkezéseinek megfelelően megsemmisített állatonként, tehenek esetében 233 EUR, más állatok esetében pedig 302 EUR mértékben finanszírozza."

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ezt a rendeletet a 2003. április 28-tól felvásárolt állatokra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. április 11-én.

a Bizottság részéről

Franz Fischler

a Bizottság tagja

[1] HL L 315., 2001.12.1., 29. o.

[2] HL L 160., 1999.6.26., 21. o.

[3] HL L 131., 2000.6.1., 37. o.

[4] HL L 99., 1996.4.20., 14. o.

--------------------------------------------------
A Bizottság 2303/2003/EK rendelete

(2003. december 29.)

az Amerikai Egyesült Államokból importált borok címkézésére vonatkozó különleges szabályokról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre [1], és különösen annak 53. cikkére,

mivel:

(1) Az egyes borászati termékek leírása, jelölése, kiszerelése és oltalma tekintetében az 1493/1999/EK tanácsi rendelet alkalmazására vonatkozó egyes szabályok megállapításáról szóló, 2002. április 29-i 753/2002/EK bizottsági rendelet [2], amely az Amerikai Egyesült Államokból importált borok címkézésére vonatkozóan eltéréseket állapít meg, 2003. december 31-én lejár.

(2) Az Amerikai Egyesült Államokkal folyó kétoldalú tárgyalásokat az év vége előtt nem zárják le, a kereskedelem zavara elkerülése érdekében az Amerikai Egyesült Államokból importált borokra jelenleg alkalmazandó szabályokat a tárgyalások állásának megfelelően meg kell hosszabbítani.

(3) E rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

(1) Az Amerikai Egyesült Államokból importált borokat a szövetségi állam megnevezésével, adott esetben kiegészítve a megye (county) vagy a borvidék megnevezésével lehet megjelölni akkor is, ha az érintett bor 75 %-a származik abból a szövetségi államból vagy egyetlen megyéből (county), amelynek a nevét a boron feltüntették feltéve, hogy a bor teljes egészében az Amerikai Egyesült Államok területén termelt szőlőből származik.

(2) Amerikai Egyesült Államokból importált borokra használni lehet egy szőlőfajta nevét akkor is, ha az érintett bor 75 %-a származik abból a szőlőfajtából, amelynek a nevét a bor viseli feltéve, hogy e szőlőfajta meghatározza az érintett bor jellegét.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ezt a rendeletet 2004. január 1-jétől kell alkalmazni az Amerikai Egyesült Államokkal folytatott tárgyalások eredményeképpen létrejövő azon megállapodás hatálybalépéséig, amely különösen a borászati eljárásokat és a földrajzi jelzések oltalmát érinti, legkésőbb azonban 2005. december 31-ig.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 29-én.

a Bizottság részéről

Franz Fischler

a Bizottság tagja

[1] HL L 179., 1999.7.14., 1. o. A legutóbb az 1795/2003/EK rendelettel (HL L 262., 2003.10.14., 13. o.) módosított rendelet.

[2] HL L 118., 2002.5.4., 1. o. A legutóbb az 1205/2003/EK rendelettel (HL L 168., 2003.7.5., 13. o.) módosított rendelet.

--------------------------------------------------